Hugo Treffneri Gümnaasium
Hugo Treffneri Gümnaasium (lühend HTG) on Tartus asuv gümnaasium. Gümnaasium asub 1919. aastast Rüütli ja Munga tänava nurgal aadressil Munga 12 / Rüütli 20. Kooli direktor on 2001. aastast Ott Ojaveer. Koos teiste Lõuna-Eesti koolidega osaleb kool igal aastal Viie Kooli Võistlusel. Anton Hansen Tammsaare romaani "Tõde ja õigus II" sündmused toimuvad Hugo Treffneri Gümnaasiumis ehk Mauruse koolis.